Минеңсә, бик ауыр эшкә тотонған Рәсимә маҡтауға лайыҡ. Әлбиттә, уға бағыусылар ҙа ярҙам итә, тик бит улары ла осраҡлы рәүештә. Телевизорҙа, интернеттарҙа йыш күрәбеҙ, операция өсөн йөҙәр меңләп, ҡайһы саҡта миллионлап һум аҡса һорайҙар, балаларының фотоларын күрһәтәләр. СМС хәбәр аша аҡса ебәрәбеҙ, улар өсөн ҡайғырабыҙ. Ярҙам итһәк, ғорурланған булабыҙ. Инде алтмышты үткәнмен, бер ваҡытта ла: “Шул ҡартҡа матди ярҙам кәрәк”, - тип мөрәжәғәт иткәндәрен күргәнем дә, ишеткәнем дә юҡ.